**2 тур 2016-2017г.**

**5 - 8 кластарөсөн интернет-олимпиада һорауҙарына яуаптар.**

1. Үҙ-ара мәғәнәүи һәм грамматик бәйләнештә тороусы һөйләмдәр берләшмәһе **текст** тип атала.
2. Нөктәләр урынына бәйләүсе һүҙҙәр ҡуйығыҙ, уларҙың аҫтына һыҙығыҙ.

*Көньяҡ Уралдың иң матур урынында, Бөрйән районында, Башҡортостан дәүләт ҡурсаулығы урынлашҡан.* ***Ул*** *1930 йыл ойошторолған.****Ҡурсаулыҡтың*** *майҙаны 70 мең гектарҙан ашыу. Унда һунарсылыҡ итеү һәм балыҡ тотоу тыйылған, урманды киҫергә һәм даланы һөрөргә ярамай.* ***Ҡурсаулыҡта*** *эшләүселәрҙең күҙәтеүе аҫтында бөтә йәнлектәр һәм* ***ҡоштар*** *йәшәй. Ғалимдар* ***унда*** *йәшәүсе хайуандарҙың тормошон өйрәнәләр.*

1. Текста беренсе торорға тейеш булған һөйләмде табығыҙ:

***Өфө – Башҡортостандың баш ҡалаһы.*** *Уның урамдары киң, оҙон һәм матур. Өфөнө ике яҡлап уратып Ағиҙел йылғаһы аға. Өфөлә төрлө заводтар һәм фабрикалар күп. Беҙҙең райондан Өфөгә поезд, самолет һәм пароход менән барып була. Күп ерҙәрҙән автобус менән киләләр.*

1. Килтерелгән миҫалдың стилен билдәләгеҙ:

*Башҡортостанда меңдән ашыу күл бар. Улар бигерәк тә Әбйәлил һәм Учалы райондарында күп. Урал алдында иң ҙур күлдәр – Аҡкүл, Ҡандракүл һәм Асылыкүл. Урал аръяғында – Өргөн менән Мауыҙҙы.*

***Хикәйәләү стиле.***

1. Бирелгән һүҙҙәрҙең синонимдарын табығыҙ һәм синонимдар рәтенең доминантаһын күрһәтегеҙ.

*Йәштәш –* ***ҡорҙаш, тиңдәш, тиҫтер, тиң, тиң-тош, бер йылғы, бер йәштә;***

 *ҡолау –* ***ҡолап китеү, тәкмәсләп барып төшөү, йығылыу, ауыу;*** *яратыу –* ***һөйөү, оҡшатыу, яҡын күреү, арыу күреү, ғашиғ булыу, ғишыҡ тотоу, күҙ төшөү;***

 *ваҡыт –* ***мәл, осор, миҙгел, заман, дәүер, эпоха;***

 *матур –* ***һылыу, гүзәл, сибәр, нәфис, зифа, һомғол, һоҡланғыс, нәзәкәтле;***

*сабый –* ***йәш бала, бәләкәй бала, бәпес, бәпәй.***

1. Рус телендә бирелгән фразеологизмдарҙың башҡорт телендәге парҙарын тап:

*Два сапога пара –* ***икеһе бер ҡалып, икеһе бер сыбыҡтан ҡыуылған, силәгенә күрә ҡапҡасы***

*Душа нараспашку-* ***асыҡ күңелле***

*Глаза на мокром месте –* ***һытылырға ғына тора, түгелергә генә тора, иларға ғына тора***

*Сыграть в ящик –* ***аяҡты һуҙыу***

*Кот наплакал –* ***тырнаҡ осондай***

*Бить баклуши –* ***эт һуғарыу, ел ҡыуыу***

*Пристал как банный лист –* ***һағыҙаҡ кеүек йәбешеү, йәнгә тейеү***

*Водить за нос –* ***кәкре ҡайынға терәтеү, тишек кәмәгә ултыртыу***

*Выеденного яйца не стоит –* ***һуҡыр бер тин дә тормай***

*На душе кошки скребут –* ***йөрәкте өйкәп тороу,эс бошоу****.*

1. Бирелгән фразеологик берәмектәрҙең мәғәнәләрен аңлатығыҙ:

*Алты барып йәйәү ҡайтҡан -****уңмаған****, борсаҡ сәсә –****маҡтаныу,шапырыныу****, тирмәне шәп тарта –****ашарға шәп,ашамһаҡ****, теш ҡайрау –* ***үсләшеү,үс йөрөтөү****, ҡойороҡ болғау -****ярамһаҡланыу****, мамай заманында -****элек****, дөйә ҡойроғо ергә еткәс –****бик оҙаҡ ваҡыт үткәс****.*

1. Һүҙҙәрҙе ижектәргә бүлегеҙ, ижек төрҙәрен билдәләгеҙ:

***Бо-рон-ғо(асыҡ-тһ,ябыҡ-тһт,асыҡ-тһ),а-рыҫ-лан(асыҡ-һ,ябыҡ-тһт,ябыҡ-тһт), ет-меш(ябыҡ-тһт,ябыҡ-тһт), мө-хәб-бәт(асыҡ-тһ,ябыҡ-тһт,ябыҡ-тһт), ҡур-ҡаҡ(ябыҡ-тһт,ябыҡ-тһт), ал-маш-сы(ябыҡ-һт,ябыҡ-тһт,асыҡ-тһ).***

1. ***Ҡара диңгеҙ*** *һүҙенең яһалышын аңлатып яҙырға?*

***Бәйләү юлы менән яһалған ҡушма һүҙ.***

1. ***Юлдаш, ҡурайсы һүҙҙәренең ялғау төрөн билдәләгеҙ?***

***-даш, -сы – яһаусы ялғауҙар.***

1. *Александр Невскийҙар, Суворовтар, Салауаттар, Кутузовтар, Котовскийҙар, Чапаевтар атта йөрөгәндәр (Н.Нәжми )* Һөйләмдә бирелгән яңғыҙлыҡ исемдәрҙең күплек төрөн билдәләгеҙ?

 ***Был миҫалдарҙа күплек ялғауы кеше исемдəренə, фамилияһына ҡушылып килеп, коллектив (төркөмлө) күплек формаһы барлыҡҡа килгəн. Коллектив (төркөмлө) күплек, киреһенсə, сифаты, йөкмəткеһе яғынан бер төрлө булмаған шəхестəрҙе (кешелəрҙе) бер төркөмгə, бер коллективҡа йыйнауҙы белдерə.***

1. *Бик күп* ***илдәр(билдәһеҙ төшөм килеш)*** *гиҙҙем,* ***һыуҙар******(билдәһеҙ төшөм килеш)*** *кистем. Фәриҙәгә яңы* ***күлдәк(төп килеш)*** *алғандар*. Ҡалын хәреф менәнбирелгән һүҙҙәр ниндәй килештә килгәндәр?
2. ***Тәүәккәл (сифат) таш ярыр, булдыҡһыҙ (сифат) баш ярыр.*** Һөйләмдең эйәһе ниндәй һүҙ төркөмөнән килгән?
3. ***Фото, код, ток һүҙҙәрендәге О хәрефе ҡайһы килеш ялғауында һаҡланмай? Төшөм килеш ялғауҙарында.***
4. Алмаштарҙың төркөмсәһен билдәләгеҙ: *Ай уға һәр кис ошо һүҙҙе ҡабатлаған…* ***Уға – зат алмашы,төбәү килештә; һәр – билдәләү алмашы.***
5. Ҡылымдарҙың яһалышын билдәләгеҙ: *ауыҙ ит, күңел ас, ҡаршы ал, хәл йый.* ***Бәйләү юлы менән яһалған ҡушма ҡылымдар.***
6. *Исемеңде ташҡа яҙма, ил йөрәгенә яҙ* (Мәҡәл). Бирелгән һөйләмдең әйтелеү маҡсаты буйынса төрөн билдәләгеҙ. ***Бойороу.***
7. Эйәлек затында килгән исемдәрҙе табығыҙ, ниндәй килештә тороуын һәм ниндәй һөйләм киҫәге булып килеүен билдәләгеҙ.

***Башҡортостаным(төп к.,эйә)*** *минең, гөлбаҡсалар иле! Беләһегеҙме, унда йәйге айҙарҙа гөлдәрҙән бал яуа, арыш баш ҡоҫҡан саҡта баҫыу өҫтөндә монар аға, ә күктә һабантурғай, ер өҫтөндәге әле зәңгәр, әле күгелйем тулҡынға ҡыуанып, үрҙән моң ҡоя. Эй, йәйрәп ятҡан* ***Бүздәгем(төп к.,эйә)*** *минең! Бүздәк һауаһының тәнгә сихәтен, йәнгә рәхәтен былбыл телдәре лә әйтеп бирә алмаҫ, ти торғайны минең* ***әсәйем(төп к.,эйә)****. Ул саҡта бала-саға ғына инем, ә унан, Бүздәктән ары донъяны күҙ алдына ла килтермәгәс, уның ниңә шул тиклем мөхәббәтле итеп һөйләшкәнен аңлай алмағанмын. Хәҙер белдем мин Тыуған* ***илкәйемдең(эйәлек к.,аныҡлаусы)*** *ҡәҙерҙәрен!*

*Шул тиклем һағындым үҙебеҙҙең ерҙе, тупраҡты! Ҡара тупраҡты! Һағыштарымдан* ***йөрәккәйемә (төбәү к.,тултырыусы)*** *ҡан һарҡыны…Үҙебеҙҙең яҡтың яҙын, көҙөн, ҡышын, йәйҙәрен һағындым. Ҡайҙа һуң һеҙ, ғәзиз тыуған яҡтарым?! Әле мин диңгеҙҙәр, далалар, шырлыҡтар, тауҙар, урман-ҡырҙар аша ҡайтып китер инем ҡош булып, Урал бөркөтө булып ҡайтыр инем һеҙҙең янға*! (К. Кинйәбулатова)

1. Бирелгән омонимдарҙың төрөн билдәләгеҙ: *өй (йорт) – өй (бойроҡ һөйкәлешендә ҡылым формаһы )* ***Омографтар***
2. Антоним, синоним, омоним һүҙлектәре ниндәй төркөмгә ҡарай? ***Лингвистик һүҙлектәр***